
Ministru kabineta rīkojums Nr. 936
Rīgā 2022. gada 13. decembrī (prot. Nr. 64 63. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu 713 254 euro apmērā samaksai ģimenes ārstu praksēm par ģimenes ārstu aizvietošanas nodrošināšanu, tai skaitā:
· 1.1. 525 514 euro apmērā samaksai par ģimenes ārstu aizvietošanas nodrošināšanu laikposmā no 2022. gada 1. jūlija līdz 2022. gada 30. septembrim;
· 1.2. 187 740 euro apmērā avansa norēķinam par ģimenes ārstu aizvietošanas nodrošināšanu laikposmā no 2022. gada 1. oktobra līdz 2022. gada 30. novembrim.
· 2. Šā rīkojuma 1. punktā minēto izdevumu segšanai novirzīt neizlietoto finansējumu no līdzekļiem, kas Veselības ministrijai piešķirti saskaņā ar Ministru kabineta 2022. gada 22. februāra rīkojumu Nr. 127 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"".
· 3. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
· 5. Šā rīkojuma 1. punktā minēto finansējumu piešķir atbilstoši Eiropas Komisijas 2011. gada 20. decembra lēmuma "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) nosacījumiem.

